kardosdrur/scandi-wiki huggingface dataset:
White River (Indiana)

White River er en flod med to grene som flyder gennem det centrale og sydlige Indiana, USA. Den er hovedtilløbet til Wabash River som fortsætter i Ohiofloden og Mississippifloden.

White River er 583 km lang langs den vestlige gren som anses som hovedgrenen.

Forløb 

Den vestlige forgrening er 502 km lang. Den begynder syd for Winchester og passerer byerne Muncie, Anderson og Indianapolis før den løber sammen med den østlige forgrening.

Den østlige forgrening er 309 km lang. Den begynder i Columbus ved sammenløbet af Driftwood River og Flatrock River og passerer Seymour før den løber samen med den vestlige gren.

Efter sammenløbet af de to grene flyder White River yderligere 80 km før den ender i Wabash River ved grænsen mellem Inidiana og Illinois.

Forurening 

White River var været stærkt forurenet. Det begyndte allerede med opdagelsen af naturgas i Indiana i 1886 som førte til industrialisering med udledning af spildevand fra både fabrikker og kloaker direkte til floden. Det tiltog indtil White River i begyndelsen af 1970'erne var voldsomt forurenet. Det var da almindeligt at se White River være grøn, brun, gul og/eller rød på grund af udledninger af urenset industrispildevand og kloakvand. Giftstoffet som ammoniak, cyanid og tungmetaller gjorde at kun de mest hårdføre organismer kunne leve i vandet.

Fra det tidspunkt begyndte en indsats for at afhjælpe forureningen, og i dag er meget af det oprindelige dyreliv vendt tilbage til floden.

Floden har også indeholdt store mængder pesticider (herbicider og insekticider) som er brugt meget i flodens afvandingsområde. Herbicider brugt ved dyrkning af majs og sojabønner udgør den største del. Pesticiderne som hyppigst blev fundet nær udmundingen af White River i perioden 1991-1995 var alachlor, atrazine, cyanazine og metolachlor.

I 1999 var der et tilfælde af udbredt fiskedød over 80 km af den vestlige gren med anslået 4,6 millioner døde fisk (187 t) som skyldtes et stor kemikalieudslip fra en virksomhed i Anderson.

Se også 
 Vandløb i USA

Noter

Eksterne links 

Vandløb i Indiana
Europa Cup i ishockey 1965-66

Europa Cup 1965-66 var den første udgave af Europa Cup'en i ishockey, arrangeret af International Ice Hockey Federation. Turneringen blev spillet i perioden fra 23. oktober 1965 til 18. marts 1966 og havde deltagelse af 14 klubhold fra 14 forskellige nationer.

Turneringen blev vundet af TJ ZKL Brno fra Tjekkoslovakiet, som i finalen besejrede EV Füssen fra Vesttyskland.

Format og hold 

De nationale mestre i sæsonen 1964-65 i IIHF's medlemslande i Europa kunne deltage i turneringen, der blev afviklet som en cupturnering. Hvert opgør blev afgjort over fire kampe, idet holdene første spillede to kampe på det ene holds hjemmebane efterfulgt af to kampe på det andet holds hjemmebane. Det hold, som vandt flest af de fire kampe, gik videre til næste runde.

Resultater

Første runde 

Kampene i første runde blev spillet på datoerne 23. og 29. oktober samt 1. og 7. november 1965.

Kvartfinaler

Semifinaler 

Semifinalerne blev spillet den 11., 12., 20. og 21. januar 1966

Finale 

Finalekampene afvikledes den 20. og 21. februar samt 17. og 18. marts 1966.

Kilder / eksterne henvisninger 
 Hockey Archives - Coupe d'Europe 1965/66

Noter 

1965-66
Ishockey i 1965
Ishockey i 1966
Jennifer Weist

Jennifer Weist (født 3. december 1986 i Wolgast på Usedom) er en tysk sangerinde. Hun er mest kendt som forsanger i rockbandet Jennifer Rostock, der har opnået stor succes i Tyskland med deres blanding af rockmusik og elektroniske elementer.

Historie 
Jennifer Weist blev født i 1986 i Wolgast og voksede op i Zinnowitz på Østersø-øen Usedom. Her fik hun musikundervisning, ligesom hun både sang karaoke og var med i forskellige skolebands. Efter endt skolegang på gymnasiet, flyttede Weist til hovedstaden Berlin for at forfølge en drøm om at blive musiker. I 2007 stiftede hun bandet Jennifer Rostock, som året efter brød igennem ved deltagelse i det tyske melodi grand prix, Bundesvision Song Contest, hvor de endte på en 5. plads med sangen "Kopf oder Zahl".

Udover musikkarrieren med bandet, har Weist har flere værtsroller på tv, ligesom hun i 2014 var med i den tyske ekspertjury ved Eurovision Song Contest 2014 som blev afholdt i København.

Det meste af Jennifer Weist krop er tatoveret, undtagen ansigtet, hvor hun dog er kendt for ringen i næsen.

Referencer

Eksterne henvisninger 

 Jennifer Rostocks officielle hjemmeside 

Sangere fra Tyskland
Rockmusikere fra Tyskland
Personer fra Berlin
Lionel Letizi

Lionel Letizi (født 28. maj 1973 i Nice, Frankrig) er en tidligere fransk fodboldspiller (målmand).

Letizi spillede størstedelen af sin karriere i den hjemlige liga, hvor han repræsenterede Nice, Metz og Paris Saint-Germain. I tiden hos PSG var han med til at vinde pokalturneringen Coupe de France i både 2004 og 2006. Han tilbragte også en enkelt sæson i Skotland hos Rangers F.C., hvor han dog hurtigt blev bænket grundet flere store fejl, og kun opnåede syv Premier League-kampe.

Letizi spillede desuden fire kampe for Frankrigs landshold. Hans første landskamp var et opgør mod Sydafrika 11. oktober 1997, hans sidste en venskabskamp mod Spanien 28. marts 2001. Han var derudover en del af det franske U/23-landshold, der deltog ved OL i 1996 i Atlanta.

Titler 
Coupe de France
 2004 og 2006 med Paris Saint-Germain

Eksterne henvisninger

Referencer 

Fodboldspillere fra Frankrig
Fodboldspillere fra OGC Nice
Fodboldspillere fra Paris Saint-Germain
Fodboldspillere fra FC Metz
Personer fra Nice
Hans Adolf af Slesvig-Holsten-Sønderborg-Nordborg

Hans Adolf, hertug af Slesvig-Holsten-Sønderborg-Nordborg (; født 15. september 1576, død 21. februar 1624) var en af de mange afdelte sønderborgske hertuger. Han var første hertug af Slesvig-Holsten-Sønderborg-Nordborg fra 1622 til 1624.

Han var søn af Hertug Hans den Yngre af Slesvig-Holsten-Sønderborg. Ved arvedlingen efter faderens død i 1622 arvede han området omkring Nordborg på Als. Han døde ugift og blev efterfulgt af sin bror Frederik.

Biografi 
Hans Adolf blev født den 17. september 1576 i Sønderborg som syvende barn og femte søn af Hertug Hans den Yngre af Slesvig-Holsten-Sønderborg i hans første ægteskab med Elisabeth af Braunschweig-Grubenhagen. Hans den Yngre var en yngre søn af Kong Christian 3., der i 1564 ved arvedelingen efter faderens død havde fået tildelt nogle mindre dele af hertugdømmerne Slesvig og Holsten: Als, Sundeved, Ærø og Plön. Stænderne nægtede imidlertid at hylde og anerkende hertug Hans som regerende hertug på linje med sin bror Frederik 2. og onkler Hans den Ældre og Adolf. Hans den Yngre havde dermed ikke andel i den fælles regering og blev derfor betegnet som afdelt hertug.

Indtil Hans Adolf var 20 år gammel, blev han opdraget hos sin morbror Hertug Philip af Braunschweig-Grubenhagen. Derefter tog han på en større udlandsrejse til Tyskland, Italien, Malta, Nederlandene, Frankrig og England. Fra 1596 til 1597 studerede han i Rom.

I år 1600 gik han i krigstjeneste hos Morits af Oranien, hvor han deltog med hæder i Slaget ved Ostende. Herefter rejste han til Sverige for at gå i tjeneste hos Hertug Karl (den senere Karl 9.), der var gift med en gottorpsk prinsesse. Her blev han oberst og var fra 1601 til 1602 en kort tid guvernør i Svensk Livland. Derefter var han i kort tid i østrigsk tjeneste i kampen mod tyrkerne. I 1609 trådte han atter i svensk tjeneste, men forblev kun i Sverige et års tid, vel nærmest fordi Kalmarkrigen mod Danmark brød ud. I de følgende år opholdt han sig skiftevis ved forskellige slægtningers hoffer, indtil han ved faderens død i 1622 tiltrådte sin arv: Nordborg med Als Nørre Herred og Ballegård i Sundeved.

Han var forlovet med Maria Hedvig, en datter af Hertug Ernst Ludvig af Pommern-Wolgast. Hun døde imidlertid i 1606, før ægteskabet fandt sted, og Hans Adolf forblev ugift.

Hertug Hans Adolf døde den 21. februar 1624 i Nordborg. Han blev begravet i gravkapellet på Sønderborg Slot. På dødslejet solgte han Rumohrsgård, Østerholm og Mjelsgård til broderen Alexander af Sønderborg. Faderen havde imidlertid bestemt i sit testamente, at døde en af hans sønner uden arvinger, skulle dennes arvegods gå til sønnen Frederik, der ikke havde fået en gård ved arvedelingen. Christian 4. måtte mægle i striden, der endte med at Alexander beholdt Rumohrsgård, mens han måtte overdrage de andre gårde til Frederik.

Se også 
 Hertuger af Sønderborg

Kilder

Eksterne links 
 Hans den Yngres efterkommere

Sønderborgske fyrstelige
Huset Oldenburg
Hertuger af Slesvig-Holsten-Sønderborg-Nordborg
Danskere i 1600-tallet
Personer fra Sønderborg
Europa Cup i ishockey 1966-67

Europa Cup 1966-67 var den anden udgave af Europa Cup'en i ishockey, arrangeret af International Ice Hockey Federation. Turneringen blev spillet i perioden fra november 1966 til 4. april 1967 og havde deltagelse af 14 klubhold fra 14 forskellige nationer.

Turneringen blev vundet af TJ ZKL Brno fra Tjekkoslovakiet, som i finalen besejrede Tampereen Ilves fra Finland med 2-0 i kampe, og som dermed forsvarede sin titel fra den foregående sæson.

Format og hold 

De nationale mestre i sæsonen 1965-66 i IIHF's medlemslande i Europa kunne deltage i turneringen, der blev afviklet som en cupturnering. Hvert opgør blev afgjort over fire kampe, idet holdene første spillede to kampe på det ene holds hjemmebane efterfulgt af to kampe på det andet holds hjemmebane. Det hold, som vandt flest af de fire kampe, gik videre til næste runde. Hvis holdene havde vundet lige mange kampe, blev opgøret afgjort i straffeslagskonkurrence umiddelbart efter den sidste kamp.

Resultater

Første runde 

Kampene i første runde blev spillet i november og december 1966.

Anden runde 

Anden runde blev spillet i december 1966 og januar 1967.

Kvartfinaler 

Kvartfinalerne blev spillet i januar, februar og marts 1967.

Semifinaler 

I semifinalerne trådte de forsvarende mestre, TJ ZKL Brno, og de sovjetiske mestre CSKA Moskva, ind i turneringen. Det sovjetiske hold meldte imidlertid afbud, hvorfor Tampereen Ilves gik direkte i finalen. Den anden semifinale blev heller ikke spillet færdig, efftersom EC KAC trak sig efter de to første kampe.

Finale 

Kun finalekampene i Tampere blev spillet. Efter to nederlag meldte Tampereen Ilves afbud til returkampene i Brno. De to finalekampe blev spillet den 2. og 4. april 1967.

Kilder / eksterne henvisninger 
 Hockey Archives - Coupe d'Europe 1966/67

Noter 

1966-67
Ishockey i 1966
Ishockey i 1967
Yakisoba

Yakisoba ( eller , stegte nudler) er en japansk ret med nudler. Selvom soba (kogte nudler af boghvede) er en del af navnet, benyttes der ikke boghvede men hvedemel i stil med det, der bruges til ramen-nudler.

Nudlerne tilberedes sammen med grøntsager, kød eller fisk. Man kan enten købe det færdigt på teppanyaki-restauranter eller selv tilberede dem på en teppan (stålplade til tilberedning af mad ved bordet). Her får man en skål med forkogte nudler og de andre ingredienser. Man kan så enten stege nudlerne først og så tilføje resten, eller man kan stege det alt sammen på teppan. Dertil findes en speciel yakisoba-sovs.

På forskellige japanske festivaller (matsuri) er der blandt andre madboder også yakisoba-stande.

Eksterne henvisninger 

Mad fra Japan
Teppanyaki

er japanske retter, der tilberedes på en stålplade (, teppan) direkte ved bordet.

Teppan findes i dertil indrettede restauranter, hvor det er integreret i diske i tilberedningsområdet eller anbragt ved gæsternes borde. I mange japanske hjem finder man også en transportabel kogeplade.

Typiske teppanyaki-retter er okonomiyaki (inkl. Hiroshima-yaki og modanyaki), monjayaki og yakisoba.

Mad fra Japan
Rohrsen

Rohrsen er en kommune med godt 1.000 indbyggere (2012), beliggende i den nordlige centrale del af Landkreis Nienburg/Weser, i den tyske delstat Niedersachsen.

Geografi 
Rohrsen der er administrationsby i Samtgemeinde Heemsen, ligger ca. 10 km nord for Nienburg ved østsiden af floden Weser.

Eksterne kilder/henvisninger 

 Om Rohrsen på Samtgemeinde Heemsens websted
Brandur Sandoy

Brandur Sandoy (født 23. april 1973 i Sandur) er en færøsk landmand, entreprenør og politiker (Fólkaflokkurin). I 1990'erne var han forsvarsspiller for B71 Sandoy, og i 1996 spillede han to internationale kampe mod APOEL FC i UEFA Intertoto Cup. Han var til søs og hjalp til på sin fars bondegård indtil 1998, og har vært bonde siden 1997, da han overtog gården Inni í Dal efter sin far.

Politisk karriere 
Sandoy har været kommunestyremedlem i Sands kommune siden 1. januar 2009, og den 27. oktober samme år blev han valgt til ny borgermester efter Páll á Reynatúgvu. Fra 2011 til 2015 mødte Sandoy desuden fast i Lagtinget for Jørgen Niclasen. Fra september 2019 møder han fast i Lagtinget for Elsebeth Mercedis Gunnleygsdóttur, som blev minister.

Kontrovers med Sea Shepherd Conservation Society 
I 2014 har han gjort sig bemærket på Færøerne ved at sætte begrænsninger for Sea Shepherd, som er på Færøerne over en fire-måneders periode for at forsøge at forhindre grindedrab. Brandur Sandoy gav ordrer om at store betongklosser blev sat foran bådramper i kommunen, så Sea Shepherd ikke kunne få deres både ud på havet fra kommunens bådramper for at forhindre grindedrab. Flere andre kommuner på Færøerne gjorde det samme. Brandur Sandoy gjorde sig også bemærket, da han satte et skilt op ved det offentlige toilet i Sandur, hvor der stod, at lokale og gæster var velkomne til at bruge, men personer som støttede Sea Shepherd eller havde relationer til organisastionen var ikke velkomne til at bruge kommunens fasciliteter. En af grundgivelserne for dette var i følge borgmesteren, at Sea Shepherd bl.a. stjal toiletpapir og andet fra kommunens offentlige toilet. Paul Watson har lavet grin på Facebook med sagen om toiletpapiret med overskriften: "The Great Sandoy Toilet Paper Scandal - Or How to Deal with a Constipated Mayor who is Simply Full of Shit.." 

Den 30. august 2014 lykkedes det færinger at gennemføre det første grindedrab, siden GrindStop 2014 kampagnen startede, dette skete på og ved stranden i Sandur, under larmende protester fra 14 Sea Shepherd personer, hvoraf 6 var på land og 8 var i tre speedbåde. De blev ført væk af politiet og sat i detentionen i et døgn, hvorefter de blev løsladt. Tre dage efter grindedrabet i Sandur, kom det frem i den færøske radioavis, at Brandur Sandoy var blevet truet på livet via e-mails, af en der støttede Sea Shepherd, i hvert fald var organisationen blevet nævnt i e-mailen, som han havde modtaget. Han følte sig utryg og aflyste en planlagt tur til Island med Vestnordisk Råd, pga. truslen. Han havde modtaget flere hademails, men det kun den ene som han mente var så grov, at han valgte at melde sagen til politiet.

Kilder

Eksterne henvisninger 

Politikere fra Fólkaflokkurin
Lagtingsmedlemmer fra Færøerne
Personer fra Sandø
Fodboldspillere fra Færøerne
Fodboldspillere fra B71 Sandoy
Heemsen

Heemsen er en kommune med godt 1.700 indbyggere (2012), beliggende i den nordøstlige del af Landkreis Nienburg/Weser, i den tyske delstat Niedersachsen, og er en del af Samtgemeinde Heemsen.

Geografi 
Heemsen ligger mellem naturparkerne Wildeshauser Geest og Steinhuder Meer cirka midt mellem Bremen og Hannover ved floden Weser. Gennem kommunen løber Wölpe. Mod øst ligger højmoseområdet Lichtenmoor.

Inddeling 
I kommunen ligger landsbyerne:
 Anderten
 Gadesbünden
 Heemsen
 Lichtenmoor

Eksterne kilder/henvisninger 

 Om Heemsen på Samtgemeinde Heemsens websted
Monjayaki

er en japansk ret, som man spiser sammen på restauranter. Tilberedelsen minder om okonomiyaki: Noget flydende dej (mel, yamaimo, æg, kål, vand eller dashi) som ved okonomiyaki steges sammen med forskellige andre ingredienser som kød, fisk, grøntsager, omochi og ost på en teppan (varm stålplade til tilberedning af mad) og spises efterfølgende direkte fra teppan. Ved spisningen benytter man en lille spartel i stil med den, der bruges ved tilberedning af okonomiyaki, bare mindre.

I modsætning er okonomiyaki er dejen meget mere flydende, og derfor har monjayaki ikke den klassiske pandekageform som okonomiyaki men er nærmest formløs. Ved spisningen begynder man derfor også ved kanten, da monjaen er hurtigere færdig der.

Monjayaki stammer fra Tokyo og er derfor særligt vellidt i Kantō-regionen. I kvarteret Tsukishima (Chuuou, Tokyo) er restauranterne i hele gaden  tilegnet monyaki og okonomiyaki. De typiske okonomiyaki-restauranter i Tokyo har som regel også monja på menuen.

Eksterne henvisninger 

 How to make Monjayaki  
 Monja-forening i Tsukishima 

Mad fra Japan
Franck Gava

Franck Gava (født 3. februar 1970 i Montargis, Frankrig) er en tidligere fransk fodboldspiller (offensiv midtbane).

Gava tilbragte hele sin karriere i hjemlandet, hvor han blandt andet spillede fem sæsoner hos både AS Nancy og Olympique Lyon. Han spillede også et enkelt år hos Paris Saint-Germain, hvor han var med til at sikre klubben den franske pokaltitel. Han spillede samlet over 300 kampe i Ligue 1 over en periode på 13 år.

Gava spillede desuden tre kampe for Frankrigs landshold. Det var tre venskabskampe mod henholdsvis Tyrkiet, Sverige og Skotland.

Titler 
Coupe de France
 1998 med Paris Saint-Germain

Referencer

Eksterne henvisninger 
 

Fodboldspillere fra Frankrig
Fodboldspillere fra AS Nancy
Fodboldspillere fra Paris Saint-Germain
Fodboldspillere fra AS Monaco FC
Fodboldspillere fra Stade Rennais FC
Fodboldspillere fra Olympique Lyon
Pascal Baills

Pascal Baills (født 30. september 1964 i Perpignan, Frankrig) er en tidligere fransk fodboldspiller (forsvarer).

Baills tilbragte hele sin karriere i den hjemlige liga, hvor han primært var tilknyttet Montpellier, der var hans klub i hele 13 sæsoner. Han var med til at sikre klubben den franske pokaltitel i 1990. Han spillede også en enkelt sæson hos lokalrivalerne fra Olympique Marseille, som han vandt det franske mesterskab med i 1992.

Baills spillede desuden én kamp for Frankrigs landshold, en EM-kvalifikationskamp mod Albanien 30. marts 1991.

Titler 
Ligue 1
 1992 med Olympique Marseille

Coupe de France
 1990 med Montpellier HSC

Referencer

Eksterne henvisninger 
 

Fodboldspillere fra Frankrig
Fodboldspillere fra Montpellier HSC
Fodboldspillere fra Olympique Marseille
Fodboldspillere fra RC Strasbourg
Personer fra Perpignan
Francis Meynieu

Francis Meynieu (født 9. januar 1953 i Bordeaux, Frankrig) er en tidligere fransk fodboldspiller (forsvarer).

Meynieu startede sin karriere hos Girondins Bordeaux i sin hjemby, hvor han spillede fra 1971 til 1980. Herefter skiftede han til Tours FC, som han repræsenterede de følgende tre sæsoner. Han spillede desuden én kamp for Frankrigs landshold, en venskabskamp mod Ungarn 22. maj 1976. Han var derudover en del af det franske U/23-landshold, der deltog ved OL i 1976 i Montreal.

Referencer

Eksterne henvisninger 
 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Tours FC
Personer fra Bordeaux
Jean-Claude Osman

Jean-Claude Osman (født 6. marts 1947 i La Suze, Frankrig) er en tidligere fransk fodboldspiller (forsvarer).

Osman tilbragte stort set hele sin karriere hos FC Nantes, der var hans klub i hele 14 sæsoner, fra 1964 til 1978. Han var med til at sikre klubben det franske mesterskab i både 1973 og 1977, inden han sluttede karrieren af med en enkelt sæson hos Angers SCO.

Osman spillede desuden én kamp for Frankrigs landshold, en venskabskamp mod Grækenland 8. september 1973.

Titler 
Ligue 1
 1973 og 1977 med FC Nantes

Referencer

Eksterne henvisninger 
 

Fodboldspillere fra Frankrig
Fodboldspillere fra Angers OSC
Fodboldspillere fra FC Nantes
Francis Piasecki

Francis Piasecki (født 28. juli 1951 i Talange, Frankrig, død 6. marts 2018) var en fransk fodboldspiller (midtbane) og -træner.

Piasecki tilbragte hele sin karriere i hjemlandet, hvor han repræsenterede flere forskellige klubber, blandt andet FC Metz, Paris Saint-Germain og RC Strasbourg. Hos Strasbourg var han med til at vinde det franske mesterskab i 1979.

Piasecki spillede desuden tre kampe for Frankrigs landshold, to EM-kvalifikationskampe mod Luxembourg og en venskabskamp mod Spanien. Efter sit karrierestop var han i perioden 1985-86 også træner for sin gamle klub som aktiv, RC Strasbourg.

Titler 
Ligue 1
 1979 med RC Strasbourg

Referencer

Eksterne henvisninger 
 

Fodboldspillere fra Frankrig
Fodboldspillere fra FC Metz
Fodboldspillere fra Valenciennes FC
Fodboldspillere fra FC Sochaux-Montbéliard
Fodboldspillere fra Paris Saint-Germain
Fodboldspillere fra RC Strasbourg
Fodboldtrænere fra Frankrig
Ikano Group

Ikano S.A.  er en international koncern med hovedkontor i Luxembourg, med virksomheder i hele Europa, og over 4000 ansatte. Koncernen ejes af tre sønner af Ingvar Kamprad, grundlæggeren af IKEA, Peter, Jonas og Mathias Kamprad.

Ikano har fem virsomhedsområder  som drives som selvstændige enheder:
 Finansvirksomhed  (Lund)
 Ejendomshandel (Lund)
 Forsikring (Luxembourg)
 Kapitalforvaltning  (Luxembourg)
 Indkøbscentre (Singapore)

Datterselskaber i Sverige omfatter Ikano Bank SE Älmhult , Ikano AB i Lund og Ikano Insurance AB i Sundbyberg KommuneSundbyberg .

Se også 
Ikano Bank

Eksterne henvisninger 
 Ikano Gruppens hjemmeside 

Multinationale virksomheder
IKEA
Virksomheder fra Luxembourg
Monster (album)

Monster er det niende studiealbum fra det amerikanske alternative rockband R.E.M.. Det blev produceret af bandet i samarbejde med Scott Litt, og Monster var et stilistisk skifte i forhold til de tidligere albums Out of Time (1991) og Automatic for the People (1992), og bestod af høje distortede guitartoner og simple sange. Forsangeren Michael Stipes tekster handlede om berømthed og det følger, som han sang ved at påtage sig forskellige karakterroller. Singlen "What's the Frequency, Kenneth?" gjorde at Monster debuterede som #1 på de amerikanske hitlister. Bandet lavede en promotionkoncertturne for albummet for første gang siden 1989.

Spor 
Alle sange er skrevet af Bill Berry, Peter Buck, Mike Mills og Michael Stipe:

Side et – "Head side"
 "What's the Frequency, Kenneth?" – 4:00
 "Crush with Eyeliner" – 4:39
 "King of Comedy" – 3:40
 "I Don't Sleep, I Dream" – 3:27
 "Star 69" – 3:07
 "Strange Currencies" – 3:52

Side to – "Tail side"
 "Tongue" – 4:13
 "Bang and Blame" – 5:30
 "I Took Your Name" – 4:02
 "Let Me In" – 3:28
 "Circus Envy" – 4:15
 "You" – 4:54

Referencer

Eksterne henvisninger 
 

R.E.M.-album
Album fra 1994